小室真子

小室真子，舊名真子內親王，係文仁親王同紀子妃生嘅大女，上皇明仁第一個孫，細妹係佳子，細佬係悠仁親王。

學歷 
 學習院初等科
 學習院女子中等科
 學習院女子高等科
 國際基督教大學
 愛丁堡大學
 李斯特大學

結婚 
響2017年9月4號，宣佈佢會同大學同學小室圭訂婚，婚禮原定響2018年11月搞，但係同年2月突然之間話因為未準備好而要推遲到2020年。之後又推遲到2021年。

2021年9月27號，傳出一直響美國發展嘅小室突然返日本。

2021年10月1號，宮內廳宣佈真子內親王將會同小室圭響同月26號結婚。出於肺炎關係，王室唔會跟住傳統嘅婚禮儀式，而真子本人亦都唔要總共1億5250萬日圓嘅「一時金」補助。另外小室圭係響美國紐約一間律師事務所打工，所以婚後佢會跟住老公到美國生活，同時亦會脫離皇籍、隨夫姓。宮內廳長官西村泰彥又話，自2018年開始外界就不斷批評有關真子嘅婚事、同埋未婚夫屋企嘅情況，令佢心入面一直存在住一種恐懼感，之後經NTT東日本關東醫院嘅秋山剛醫生診斷，佢被證實患有複雜性創傷後壓力症候群。

攷 

已經皇籍脫離嘅前日本皇室成員